Եթե որոշ ծրագրերի մասով ֆինանսների կրճատում է ակնկալվում, ապա կենսաթոշակային ապահովության ու կուտակային համակարգի հատկացումների մասով աճ կլինի։ Կենսաթոշակային ապահովության համար նախատեսվող ծախսը 12 միլիարդ 393 միլիոն դրամով ավել կլինի նախորդ տարվանից։ Քանի որ կուտակայինի շահառուների թիվն աճել է, 14 միլիարդ 146 միլիոնով էլ ավել կլինի կուտակային կենսաթոշակային համակարգի համար նախատեսվող ծախսը՝ կազմելով 56 մլրդ 779 մլն դրամ։